Diari Oficial de la Generalitat Valenciana


Sumari del DOGV 9269, del 02-02-2022 (2022/479)

RESOLUCIÓ de 22 de desembre de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Alberto Sánchez-Pantoja per la Generalitat. EIP 23/2019.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/479


Data del document
:   22-12-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 de desembre de 2021, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència d'Alberto Sánchez-Pantoja per la Generalitat. EIP 23/2019. [2022/479]  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit de l'Advocacia General de la Generalitat, de demanda presentada per la Comunitat de Propietaris del carrer de Puerto Rico, núm. 20 contra les herències jacents de Francisco Pérez Gil, Josefa Bueno Lloris i Josefa Pérez Bueno.  
De les actuacions prèvies resulta que Francisco Pérez Gil mor el 18 d'abril de 1957, atorgant testament a favor de la seua dona Josefa Bueno Lloris i la seua filla María de los Desemparados Pérez Bueno. Josefa Bueno Lloris, mor el 23 d'abril de 1976, i atorga testament a favor de la seua filla Maria de los Desemparados Pérez Bueno.  
Tant el jutjat de primera instància núm. 14 de València com la Comunitat de Propietaris demandant fan referència a l'herència jacent de Josefa Pérez Bueno. No obstant això, en el certificat de defunció consta com a María Pérez Bueno i en el certificat d'últimes voluntats així com en el testament, com a María de los Desamparados Pérez Bueno. Aquesta última va atorgar testament a favor del seu fill Alberto Sánchez-Pantoja Pérez.  
No consta acceptació ni repudiació de l'herència per part de cap d'aquests, no obstant això, per mort de l'hereu sense acceptar ni repudiar l'herència passarà als seus el mateix dret que ell tenia.   
Alberto Sánchez-Pantoja Pérez, amb DNI: \*\*\*\*161\*\*, mor el 14 de maig de 2005, sense haver atorgat testament. Acreditat el seu empadronament a l'Ajuntament de València i no constant l'existència de persones amb dret a heretar, és procedent iniciar un expedient de successió intestada a favor de la Generalitat respecte d'Alberto Sánchez-Pantoja Pérez.  
Amb data 7 de maig de 2021, es va dictar per la directora general de Sector Públic i Patrimoni, Acord d'Incoació del procediment per a la declaració administrativa d'herència intestada a favor de la Generalitat. El mencionat acord va ser objecte de publicació en el DOGV núm. 9090, de 24 de maig de 2021 i d'exposició en el tauler d'edictes de l'Ajuntament de València del 12 de maig al 14 de juny de 2021.  
Efectuada investigació sobre el cabal relicte de l'herència consten dos immobles integrants de la societat a guanys de Francisco Pérez Gil i Josefa Bueno Lloris, cap a nom de María de los Desamparados Pérez Bueno i un a nom d'Alberto Sánchez Pantoja.  
  
Amb la defunció de Francisco Pérez Gil hereten la seua dona i la seua filla (Josefa Bueno Lloris i María de los Desamparados Pérez Bueno). Amb la defunció de Josefa Bueno Lloris hereta la seua filla i amb la defunció d'aquesta última, el seu fill Alberto Sánchez-Pantoja Pérez, d'acord amb els títols successoris a dalt esmentats.  
Tot això implica la represa dels tractes successius a l'hora d'inscriure els immobles a nom del causant de qui hereta la Generalitat, per a finalment inscriure'ls a nom d'aquesta última.  
Amb data 22 de novembre de 2021 es va donar trasllat a l'Advocacia General de la Generalitat de proposta de resolució d'acceptació de l'herència d'Alberto Sánchez Pantoja, per a l'emissió d'informe preceptiu d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 14 de desembre de 2021 es rep un informe favorable.  
  
Fonaments de dret  
En compliment del que es disposa en l'article 1006 del Codi Civil, segons el qual, per mort de l'hereu sense acceptar ni repudiar l'herència passarà als seus el mateix dret que ell tenia, l'article 71 de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, en la disposició transitòria única del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les Administracions públiques en la redacció feta per la Llei 15/2015, de 2 de juliol, de jurisdicció voluntària i article 20 del Decret de 8 de febrer de 1946, pel qual s'aprova la nova redacció oficial de la Llei hipotecària, quant a la represa del tracte successiu, és procedent la terminació de l'expedient per a la declaració d'herència intestada per part de la Generalitat.  
  
En exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 84 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar la Generalitat hereva d'Alberto Sánchez-Pantoja Pérez i adjudicar-li els béns i drets de l'herència, després d'haver obtingut l'informe favorable de l'Advocacia General de la Generalitat.  
  
Segon  
Acceptar l'herència del causant, una vegada représ el tracte, a benefici d'inventari, integrada pels següents béns:  
- Finca núm. 6966/A, habitatge situat a la Vega de València, partida de Marxalenes, davantera camí Vell de Llíria, núm. 64, inscrita en el Registre de la Propietat de València núm. 10, foli 90, tom 209, llibre 142. Titular: Francisco Pérez Gil casat amb Josefa Bueno Lloris.  
- Finca núm. 2602, habitació de la dreta entrant del pis tercer, carrer Puerto Rico, núm. 20, inscrita en el Registre de la Propietat de València núm. 12, inscripció 18, foli 175, tom 224, llibre 128 de la Secció General de Russafa. Titular: Francisco Pérez Gil casat amb Josefa Bueno Lloris.  
- Finca núm. 2248, pis segon de la dreta, porta quatre, carrer d'Eixarchs, núm. 19, inscrita en el Registre de la Propietat de València núm. 8, foli 109, tom 1340, llibre 32, titularitat d'Alberto Sánchez-Pantoja Pérez.  
- Compte en el BBVA a nom de María de los Desamparados Pérez Bueno, amb saldo a data de la seua defunció de 185,36 ?.  
- Compte en CaixaBank, a nom d'Alberto Sánchez-Pantoja Pérez, amb saldo a data 12 de juliol de 2021, de 2.086,09 ?.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
En el cas dels béns immobles que integra el cabal relicte, procedir a la seua alienació.  
  
Sisé  
Una vegada liquidada l'herència, aprovar, amb informe previ de la Intervenció Delegada, el compte general de liquidació de l'abintestat en el qual s'integrarà la totalitat dels ingressos generats i les despeses abonades o per abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i es podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga fer ús de qualsevol altre recurs o acció que s'estime procedent.  
  
València, 22 de desembre de 2021.- La directora general del Sector Públic i Patrimoni: Isabel Castelló García.